b'\n_START_ARTICLE_\nSankt Mikaels og Sankt Georgs orden\n_START_PARAGRAPH_\nThe Most Distinguished Order of Saint Michael and Saint George er en britisk orden, der blev grundlagt den 28. april 1818 af Georg 4. af Storbritannien. _NEWLINE_Stiftelsen skete, mens prins Georg af Wales var prinsregent for sin far Georg 3. af Storbritannien. Ordenen er navngivet efter to milit\xc3\xa6re helgener, nemlig \xc3\x86rkeenglen Mikael og Sankt J\xc3\xb8rgen (Saint George p\xc3\xa5 engelsk).\n_START_SECTION_\nFra Middelhavet til diplomatiet\n_START_PARAGRAPH_\nOprindeligt blev ordenen delt ud til fortjenstfulde indbyggere p\xc3\xa5 Malta, Korfu og de mindre Ioniske \xc3\x98er. I 1868 blev ordenen udvidet til at omfatte hele det Britiske Imperium. Fra 1877 blev ordenen tildelt for virke i udlandet, i kolonierne eller i diplomatiet._NEWLINE_I nutiden tildeles ordenen for bel\xc3\xb8nning af diplomatiske fortjenester og for fremme af britiske interesser i udlandet. B\xc3\xa5de briter og udl\xc3\xa6ndinge kan f\xc3\xa5 tildelt ordenen.'